cyanic-selkie/wikianc huggingface dataset:
ราชวงศ์ปราสาททอง
ราชวงศ์ปราสาททอง เป็นราชวงศ์ที่ 4 ครองอาณาจักรอยุธยาเป็นเวลา 58 ปี (พ.ศ. 2173 - พ.ศ. 2231) มีชื่อตามพระนามของสมเด็จพระเจ้าปราสาททอง ผู้สถาปนาราชวงศ์ด้วยการยึดอำนาจจากสมเด็จพระอาทิตยวงศ์ พระมหากษัตริย์พระองค์สุดท้ายในราชวงศ์สุโขทัย ราชวงศ์ปราสาททองได้ชื่อว่าเป็นยุคทองของอาณาจักรอยุธยา ราชวงศ์ปราสาททองมีพระมหากษัตริย์ครองราชย์ 4 พระองค์เป็นลำดับดังนี้
พิเชษฐ์ เชื้อเมืองพาน
พิเชษฐ์ เชื้อเมืองพาน (เกิด 20 มกราคม พ.ศ. 2506) นักการเมืองชาวไทย เป็นรองประธานสภาผู้แทนราษฎรคนที่ 2 ของสภาผู้แทนราษฎร ชุดที่ 26 สมาชิกสภาผู้แทนราษฎรจังหวัดเชียงราย 4 สมัย ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2546 สังกัดพรรคไทยรักไทย ปัจจุบันสังกัดพรรคเพื่อไทย
ประวัติ
พิเชษฐ์ เชื้อเมืองพาน เกิดเมื่อวันที่ 20 มกราคม พ.ศ. 2506 เป็นบุตรของนายเพชร และนางสมนา เชื้อเมืองพาน มีน้องชาย 1 คน สำเร็จการศึกษาเทคโนโลยีการเกษตรบัณฑิต สาขาพืชศาสตร์ มหาวิทยาลัยแม่โจ้ วิทยาศาสตรมหาบัณฑิต สาขาเกษตรศาสตร์ มหาวิทยาลัยเกษตรศาสตร์ ปริญญาเอก ปรัชญาดุษฎีบัณฑิต สาขาวิชาธุรกิจอุตสาหกรรม วิทยาลัยบริหารและจัดการ สถาบันเทคโนโลยีเจ้าคุณทหารลาดกระบัง สมรสกับนางสาวธัญพิชชา ตรีวิชาพรรณ มีบุตร 1 คน
เขาเคยดำรงตำแหน่ง นายกองค์การเกษตรกรในอนาคตแห่งประเทศไทยภาคเหนือ และมีบทบาทในการนำผู้ชุมนุมเข้ากรุงเทพ เพื่อออกมาต้าน นาย สนธิ ลิ้มทองกุล
งานการเมือง
อนึ่งในปี พ.ศ. 2553 เกิดกรณีหวิดวางมวยกับนายปลอดประสพ สุรัสวดี เนื่องจากนายปลอดประสพแถลงแผนปรองดองโดยไม่ผ่านที่ประชุมพรรค แต่ได้มีการปรับความเข้าใจกันในภายหลัง
ในวันที่ 24 พฤศจิกายน พ.ศ. 2556 เขาเข้าร่วมกับกลุ่มแนวร่วมประชาธิปไตยต่อต้านเผด็จการแห่งชาติ (นปช.) ชุมนุมที่สนามกีฬาราชมังคลากีฬาสถาน
ในการประชุมครั้งแรกของสภาผู้แทนราษฎร ชุดที่ 26 เมื่อวันที่ 4 กรกฎาคม พ.ศ. 2566 พันตำรวจเอก ทวี สอดส่อง เลขาธิการพรรคประชาชาติ ได้เสนอชื่อพิเชษฐ์ให้เป็นรองประธานสภาผู้แทนราษฎรคนที่ 2 โดยไม่มีผู้เสนอชื่ออื่นเพิ่มเติม เขาจึงได้เป็นรองประธานสภาฯ คนที่ 2 ตามข้อบังคับการประชุมสภา ข้อ 6 วรรค 3
สมาชิกสภาผู้แทนราษฎร
พิเชษฐ์ เชื้อเมืองพาน ได้รับการเลือกตั้งเป็นสมาชิกสภาผู้แทนราษฎรมาแล้ว 5 สมัย คือ
คันดิน
ที่มาของคำ
คำว่า levee หรือ คันดิน นั้น มาจากภาษาฝรั่งเศส ซึ่งเป็นภาษาอังกฤษที่เคยใช้ในสหรัฐอเมริกา (เป็นภาษาที่ใช้แพร่หลายในบริเวณตะวันตกตอนกลาง และ บริเวณตอนใต้ในสหรัฐอเมริกา) และถูกนำเข้ามาใช้ในประเทศอังกฤษประมาณปี ค.ศ. 1720
คันดินเทียม
วัตถุประสงค์หลักในการสร้างคันดินเทียมขึ้นมาก็เพื่อป้องกันน้ำท่วมเข้าไปในเขตพื้นที่อยู่อาศัย อย่างไรก็ตามเรายังสามารถจำกัดทิศทางการไหลของแม่น้ำได้ แต่ผลคือน้ำจะไหลเร็วและแรงขึ้น คันดินอาจจะพบได้ตามแนวชายหาด ในส่วนที่สันทรายยังอ่อนตัว อีกทั้งยังสามารถพบได้ตามแนวเส้นทางน้ำ ที่มีไว้สำหรับป้องกันน้ำท่วม หรือพบได้ตามแนวทะเลสาบ รวมถึงที่ราบลุ่ม นอกจากนี้การสร้างคันดินยังมีจุดประสงค์ในด้านอุทกภัย ส่งผลให้เกิดการควบคุมการท่วมของน้ำทางด้านการทหาร หรือการคาดเดาบริเวณพื้นที่น้ำท่วมใกล้เคียงโดยประเมินจากคันดินที่สร้างขึ้น คันดินยังสามารถใช้ในด้านการกำหนดขอบเขตและด้านการป้องกันเขตพื้นที่ทางการทหาร อีกทั้งคันดินประเภทนี้จะพบในลักษณะของกำแพงดินที่เป็นหินแห้งและแข็ง คันดินอาจมีลักษณะที่เป็นกำแพงดินถาวร หรือสิ่งก่อสร้างที่ทำขึ้นเพื่อการป้องกันภาวะน้ำท่วมอย่างฉุกเฉิน (ส่วนใหญ่จะเป็นถุงกระสอบทราย)
ในช่วงแรกๆ ที่มีการปรากฏของคันดินนั้น อาจเป็นไปได้ว่าถูกสร้างขึ้นโดยอารยธรรมอินเดียโบราณในแถบประเทศปากีสถานและทางเหนือของประเทศอินเดีย ประมาณ 2,600 ปี ก่อนคริสต์ศักราช ในช่วงที่เริ่มมีการเพาะปลูกของชนเผ่าหะรัปปา อีกทั้งคันดินเหล่านี้ยังถูกสร้างขึ้นมาตั้งแต่ 3,000 ปีก่อนในยุคอียิปต์โบราณ บริเวณที่ราบลุ่มแถบแม่น้ำไนล์ ซึ่งมีความยาวมากกว่า 600 ไมล์ (970 กิโลเมตร) โดยเริ่มสร้างจากเมืองอัสวานไปจนถึงบริเวณดินดอนสามเหลี่ยมปากแม่น้ำไนล์ซึ่งติดกับแนวชายฝั่งทะเลเมดิเตอร์เรเนียน อารยธรรมเมโสโปเตเมีย และอารยธรรมจีนโบราณก็มีการสร้างคันดินเหล่านี้ขึ้นมาเพื่อป้องกันน้ำท่วมเช่นเดียวกัน คันดินที่ถูกสร้างขึ้นจะมีความแข็งแรงมาก และต้องมีการวางแผนคำนวณในเชิงของความสูงและความยาวด้วย แต่อย่างไรก็ตามเราพบหลักฐานของคันดินที่ถูกสร้างขึ้นเพื่อป้องกันน้ำท่วมตั้งแต่ก่อนยุคการปกครองของราชาสกอร์เปี้ยน ในสมัยก่อนราชวงศ์อียิปต์
คันดินที่มีชื่อเสียงในด้านการป้องกันน้ำท่วมอยู่ในบริเวณแนวแม่น้ำมิสซิสซิปปี และแม่น้ำซาคราเมนโต ในประเทศสหรัฐอเมริกา รวมถึงแม่น้ำโป แม่น้ำไรน์ แม่น้ำเมิซ แม่น้ำลัวร์ และแม่น้ำวิสทูรา การเกิดเป็นดินดอนสามเหลี่ยมปากแม่น้ำเกิดจากแม่น้ำไรน์ แม่น้ำมาร์ แม่น้ำเมิซ และแม่น้ำสเกลต์ในประเทศเนเธอร์แลนด์ รวมถึงแม่น้ำดานูบในทวีปยุโรป
คันดินที่แม่น้ำมิสซิสซิปปีนับได้ว่าเป็นคันดินที่ใหญ่ที่สุดในโลกแห่งหนึ่งก็ว่าได้ มีแนวยาวถึง 3,500 ไมล์ (5,600 กิโลเมตร) และได้แผ่ขยายกว้างออกไปประมาณ 1,000 กิโลเมตร ตามแนวแม่น้ำ ซึ่งขยายมาจากเมืองเคปกิราร์โด ที่รัฐมิซซูรี ไปจนถึงบริเวณดินดอนสามเหลี่ยมปากแม่น้ำมิสซิสซิปปี คันดินนี้เริ่มมีการสะสมตัวในรัฐหลุยส์เซียนา ในศตวรรษที่ 18 โดยมีส่วนช่วยในการป้องกันอุทกภัยในเมืองนิวออร์ลีนส์ คันดินที่รัฐหลุยส์เซียนาเกิดขึ้นเป็นที่แรกสูงประมาณ 3 ฟุต ( 0.91 เมตร) และครอบคลุมพื้นที่ประมาณ 50 ไมล์ (80 กิโลเมตร) ตลอดแนวด้านข้างของแม่น้ำ ช่วงกลางศตวรรษที่ 1980 คันดินนี้ได้ขยายแผ่กว้างมีความสูงโดยเฉลี่ย 24 ฟุต (7.3 ฟุต) คันดินที่แม่น้ำมิสซิสซิปปี้บางคันดินอาจสูงเกินกว่า 50 ฟุต ( 15 เมตร ) ซึ่งเป็นคันดินที่มีความยาวต่อเนื่องมากที่สุดในโลก โดยขยายตัวมาจากทางใต้ของ เมืองไพน์บลัฟฬ ในรัฐอาร์คันซอส์ เป็นระยะทางประมาณ 380 ไมล์ (610 กิโลเมตร)
คันดินธรรมชาติ
คันดิน หรือตลิ่ง โดยปกติจะถูกสร้างจากมนุษย์ แต่ก็สามารถเกิดขึ้นเองตามธรรมชาติได้ เนื่องจากแม่น้ำพาตะกอนต่างๆ มาตามความแรงและความเร็วของกระแสน้ำ เมื่อเกิดน้ำท่วมเข้ามาในพื้นที่ลุ่ม น้ำจะแผ่ตัวเป็นบริเวณกว้าง และค่อยๆ ไหลแผ่ออกไป จึงสามารถพาตะกอนไปสะสมตัว เวลาผ่านไป ที่ลุ่มบริเวณนั้นจะเกิดการพอกตัวขึ้นเรื่อยๆ บนพื้นที่ที่เป็นที่ราบลุ่มน้ำท่วมถึง ท้ายที่สุดจะเกิดเป็นเนินดินขึ้นมา เรียกว่า คันดินธรรมชาติ
3 ตุลาคม
วันที่ 3 ตุลาคม เป็นวันที่ 276 ของปี (วันที่ 277 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 89 วันในปีนั้น
เปาโล โบลลีนี
เปาโล โบลลีนี (เกิด ค.ศ. 1960) เป็นนักการเมืองประเทศซานมารีโน  เป็นสมาชิกพรรคสังคมนิยมซานมารีโน  ดำรงตำแหน่งผู้สำเร็จราชการตั้งแต่เดือนตุลาคม ค.ศ. 1998 จนถึงเดือนเมษายน ค.ศ. 1999 และ ในเดือนเมษายน ค.ศ. 2004 จนถึงเดือนตุลาคม ค.ศ. 2004
ติ๊ก ชิโร่
ติ๊ก ชิโร่ เกิดวันที่ 25 กันยายน พ.ศ. 2504 มีชื่อจริงว่า มนัสวิน นันทเสน (ชื่อเดิม : ศิริศักดิ์ นันทเสน) เป็นนักร้อง นักแต่งเพลง มือกลอง ชาวไทย เคยอยู่ในวง พลอย
ประวัติ
ดร. มนัสวิน นันทเสน (ติ๊ก ชิโร่) ที่อำเภอสีคิ้ว จังหวัดนครราชสีมา เป็นบุตรของนายชวลิต และนางสุดใจ นันทเสน เริ่มเล่นดนตรีตั้งแต่สมัยเป็นนักเรียนมัธยมที่โรงเรียนราชสีมาวิทยาลัย โดยตั้งวงกับเพื่อนใช้ชื่อวงว่า "แฟมิลี่" เล่นประจำที่ เอส.พี.ไนท์คลับ ต่อมาเปลี่ยนชื่อวงเป็น "เดอะ ดิสค์" และย้ายไปเล่นที่ โรงแรมโฆษะ จังหวัดขอนแก่น เปลี่ยนชื่อวงอีกครั้งเป็น "ดิสโก้คิสส์" ในช่วงนี้ย้อนกลับไปเล่นที่โคราช ในระหว่างที่ศึกษาที่วิทยาลัยเทคโนโลยีและอาชีวศึกษา วิทยาเขตภาคตะวันออกเฉียงเหนือ ก่อนจะมาประจำที่ขอนแก่นอีกครั้งที่ ซิลเวอร์สตาร์ จากนั้นย้ายมาประจำที่พัทยาและเปลี่ยนมาใช้ชื่อวงว่า "ริทึ่มมิ๊กซ์" และ "เซเลเบรชั่น" ตามลำดับ ได้รับการชักชวนจากฉันทนา กิตติยพันธ์ ให้มาเล่นประจำที่ เดอะคลับ และ ดิกเก้นผับ ในกรุงเทพฯ วงเซเลเบรชั่น ออกผลงานเพลงชุดเดียวคือ "คนชุดขาว" ในปี พ.ศ. 2527 โดยสมาชิกทั้งเก้าคนแต่งกายด้วยชุดขาว พร้อมทั้งมีหน้ากากคลุมศีรษะ เพื่ออำพรางใบหน้าที่แท้จริง
ในปี พ.ศ. 2550 ติ๊ก ชิโร่ เป็นพรีเซ็นเตอร์ในการรณรงค์ให้ประชาชนออกกำลังกาย ซึ่งเป็นโครงการของ สำนักงานกองทุนสนับสนุนการสร้างเสริมสุขภาพ (สสส.) โดยแต่งเพลงชื่อ แค่ขยับ และมีมิวสิกวีดีโอออกอากาศทางช่อง 11 ในช่วงปี พ.ศ. 2550
ติ๊ก ชิโร่ ได้รับเกียรติให้ขับร้องเพลง SEA GAMES SFC ในพิธีเปิดการแข่งขันกีฬา ซีเกมส์ 2007 ครั้งที่ 24 ที่จังหวัดนครราชสีมา
ในปี พ.ศ. 2559 ติ๊ก ชิโร่ ได้เป็นโค้ช ในรายการร้องเพลง The Voice Kids Thailand ( ซีซั่น 4 - ปัจจุบัน ) โดยมี โค้ชลุลา, โค้ชแหม่ม , โค้ชโจ๊ก ร่วมด้วย และลูกทีมของโค้ชติ๊ก ศิริพงษ์ ศรีสุขา สามารถคว้าแชมป์ได้ใน ซีซั่นที่ 4
เดือนกันยายน พ.ศ. 2564 ติ๊ก ชีโร่ได้ร่วมมือกับเป็ก วงซีล (ปราชญ์ พงษ์ไชย) เปิดตัวค่ายเพลง LOMABin Entertainment (อ่านว่า โลมาบิน)
ชีวิตส่วนตัว
ดร. มนัสวิน นันทเสน (ติ๊ก ชิโร่) สมรสกับ พรรทิรา นันทเสน มีบุตรสาว 2 คน ชื่อ ชาเม - ชามันดา นันทเสน และ ยาหยี - เลอทีญา นันทเสน ด้านธุรกิจส่วนตัว ได้ทำร้านโดนัท Do Dee Dough (โด.ดี.โด) โดนัทสูตรน้ำตาลน้อย ตั้งแต่ปี พ.ศ. 2550
รอเบิร์ต ไมลส์
โรแบร์โต กอนซินา (Roberto Concina) เป็นที่รู้จักกันดีในชื่อ รอเบิร์ต ไมลส์ (Robert Miles) เป็นดีเจและโปรดิวเซอร์ชาวสวิส-อิตาลี เขาเป็นที่รู้จักในเพลง "ชิลเดรน" (Children)
กองทัพบกกัมพูชา
กองทัพบกพระราชอาณาจักรกัมพูชา (Royal Cambodian Army) ภาษาเขมรว่า กองทัพเชิงโคกกัมพูชา (កងទ័ពជើងគោកកម្ពុជា กงทัพเชิงโคกกมฺพุชา) เป็นส่วนหนึ่งของกองทัพพระราชอาณาจักรกัมพูชา เป็นกองกำลังภาคพื้นดิน ขึ้นกับกระทรวงกลาโหม
รอเบิร์ต ไมลส์
ไมลส์เสียชีวิต ด้วยวัย 47 ปี ในเกาะอีบีซา ประเทศสเปน หลังจากต่อสู้กับโรคมะเร็งระยะที่ 4 นานถึง 9 เดือน
กองทัพบกกัมพูชา
องค์กรทางทหาร
ในการวางแผนและการแบ่งส่วนทางทหารในปัจจุบัน มีการแบ่งเขตทหารที่ประกอบไปด้วยทหาร 3,500 นาย เขตทหารแต่ละเขตประกอบด้วย 3-4 จังหวัด นายพลเมียส โซเพียเป็นผู้บัญชาการทหารบกและเป็นรองผู้บัญชาการทหารสูงสุด เขตทหารในกัมพูชากำหนดตามฐานที่ตั้ง ได้แก่
รอเบิร์ต ไมลส์
อ้างอิง
1969 2017
กองทัพบกกัมพูชา
กองกำลังพิเศษทางอากาศ
ฐานปฏิบัติการของกองกำลังพิเศษทางอากาศ 911 (SF-911) ตังอยู่ที่ตำบลอังสนวลจังหวัดกันดาล อยู่ภายใต้การบังคับบัญชาโดยตรงของผู้บังคับบัญชาระดับสูงของกองทัพกัมพูชา มี 7 สาขาและมี 14 กองพันได้แก่ คอมมานโด 1-4 เป็นคอมมานโดทางอากาศ คอมมานโด 5-9 เป็นคอมมานโดจู่โจม คอมมานโด 10 – 12 เป็นคอมมานโดสนับสนุน กลุ่มพิเศษที่ 13 ป้องกันพิเศษ กลุ่มที่ 14 ต่อต้านการก่อการร้าย มีเจ้าหน้าที่ทั้งหมด 6,470 นาย
กลุ่มที่ 14 ต่อต้านการก่อการร้าย เป็นหน่วยพิเศษสำหรับต่อต้านการก่อการร้ายกลุ่มแรกของกัมพูชา โดยจะต้องฝึกหลักสูตรหน่วยรบพิเศษ การจู่โจมทางอากาศ กระโดดร่มและดำน้ำ การต่อต้านการก่อการร้ายและไปฝึกที่อินโดนีเซียด้วยโปรแกรมพิเศษที่บาตูยายาร์ ซึ่งอยู่ที่เมืองบันดุง ชวาตะวันตก
สารวัตรทหาร
สารวัตรทหารเป็นหน่วยงานคู่ขนานของทหาร มีทหารประมาณ 10,000 นาย อยู่ใน 24 จังหวัดของกัมพูชา ทำหน้าที่ตรวจสอบหน่วยงานของทหารโดยเฉพาะการฝึกทั่วไป ศูนย์กลางอยู่ที่พนมเปญ โดยสายงานบังคับบัญชาขึ้นตรงต่อผู้บัญชาการทหารสูงสุด ผู้บัญชาการคนปัจจุบันคือนายพลเซา โซคา อดีตผู้คุ้มกันและที่ปรึกษาส่วนตัวของฮุน เซน สารวัตรทหารอยู่ภายใต้การควบคุมของกระทรวงกลาโหมแต่ไม่มีการแบ่งเขตบริหารมีแต่การแบ่งเขตในระดับจังหวัด
ยูฟ่ายูโรปาคอนเฟอเรนซ์ลีก นัดชิงชนะเลิศ 2022
ยูฟ่ายูโรปาคอนเฟอเรนซ์ลีก นัดชิงชนะเลิศ 2022 เป็นการแข่งขันฟุตบอลนัดชิงชนะเลิศของยูฟ่ายูโรปาคอนเฟอเรนซ์ลีก ฤดูกาล 2021–22, ฤดูกาลแรกของการแข่งขันฟุตบอลสโมสรลำดับที่สามของยุโรป จัดขึ้นโดยยูฟ่า นัดนี้จะลงเล่นในวันที่ 25 พฤษภาคม พ.ศ. 2565 (ค.ศ. 2022) ที่ อาเรนากอมเบอตาเร ในเมือง ติรานา ประเทศแอลเบเนีย, ระหว่างสโมสรจากอิตาลี โรมา และสโมสรจากเนเธอร์แลนด์ ไฟเยอโนร์ด.
ผู้ชนะจะมีสิทธิ์เข้าสู่รอบแบ่งกลุ่มของ ยูฟ่ายูโรปาลีก ฤดูกาล 2022–23, เว้นแต่พวกเขาจะได้ผ่านเข้ารอบสำหรับแชมเปียนส์ลีกหรือยูโรปาลีกผ่านผลงานในลีกของพวกเขาแล้ว (ในกรณีนี้ที่รายการเข้าถึงจะได้รับการปรับสมดุล).
สนามแข่งขัน
นี่จะเป็นแมตช์รอบชิงชนะเลิศยูฟ่าครั้งแรกที่จะลงเล่นที่ประเทศแอลเบเนีย. ที่นั่ง 21,690 อาเรนากอมเบอตาเร เป็นสนามเหย้าของ ทีมชาติแอลเบเนีย,เช่นเดียวกับสโมสร ดีนาโม ติรานา และ ปาร์ตีซานี. สนามกีฬาเริ่มก่อสร้างในปี 2559, และเปิดในเดือนพฤศจิกายน ปี 2019.
การคัดเลือกเป็นเจ้าภาพ
ยูฟ่าเปิดตัวกระบวนการประมูลเพื่อเลือกสถานที่แข่งขันรอบชิงชนะเลิศของยูฟ่า ยูโรปาคอนเฟอเรนซ์ลีก ในปี 2022 และ 2023. สมาคมที่สนใจเป็นเจ้าภาพจัดการแข่งขันรอบชิงชนะเลิศมีเวลาจนถึงวันที่ 20 กุมภาพันธ์ ค.ศ. 2020 เพื่อยื่นเอกสารเสนอราคา.
สนาม อาเรนากอมเบอตาเร ได้ถูกรับเลือกโดยคณะกรรมการบริหารยูฟ่าระหว่างการประชุมของพวกเขาเมื่อวันที่ 3 ธันวาคม ค.ศ. 2020.
เส้นทางสู่นัดชิงชนะเลิศ
หมายเหตุ: ในตาราง, ผลการแข่งขันของผู้เข้าชิงชนะเลิศจะได้รับเป็นชื่อแรก (H = เหย้า; A = เยือน).
รายละเอียด
ทีม "เจ้าบ้าน" (สำหรับวัตถุประสงค์ในการจัดการ) จะได้รับการกำหนดขึ้นโดยการจับสลากเพิ่มเติมเกิดขึ้นหลังจากเสร็จสิ้นการจับสลากรอบก่อนรองชนะเลิศและรอบรองชนะเลิศ.
โคกะ
โคกะ (甲賀市 (Kōka-shi)) เป็นนครที่ตั้งอยู่ทางทิศใต้สุดของจังหวัดชิงะ ประเทศญี่ปุ่น
ประวัติ
เมื่อมีการประกาศใช้ระบบเทศบาล ได้มีการจัดตั้งหมู่บ้านมินากูจิขึ้นเมื่อวันที่ 1 เมษายน ค.ศ. 1889 ภายในอำเภอโคกะ จังหวัดชิงะ ได้รับการยกฐานะเป็นเมืองเมื่อวันที่ 18 สิงหาคม ค.ศ. 1894 ต่อมาเมื่อวันที่ 1 ตุลาคม ค.ศ. 2004 เมืองมินากูจิได้รวมเข้ากับเมืองโคกะ เมืองโคนัง เมืองชิงารากิ และเมืองสึจิยามะ (ทั้งหมดมาจากอำเภอโคกะ) เพื่อจัดตั้งเป็นนครโคกะ
แมนดี มัวร์
อะมานดา ลีจ "แมนดี" มัวร์ (Amanda Leigh "Mandy" Moore) (เกิดวันที่ 10 เมษายน พ.ศ. 2527) เป็นนักร้อง, นักแต่งเพลง, นักแสดง และนักออกแบบชาวอเมริกัน แมนดีเติบโตในรัฐฟลอริดา เธอมีชื่อเสียงแต่ครั้งวัยรุ่นราวต้นคริสต์ทศรรษ 2000 เมื่อเธอออกอัลบั้มแนวป๊อปทีนในชื่อว่า โซเรียล, ไอวอนนาบีวิธยู และ แมนดีมัวร์ แมนดีเริ่มต้นชีวิตการแสดงในปี พ.ศ. 2545 เมื่อเธอได้แสดงภาพยนตร์ในเรื่องแรกที่ชื่อว่า ก้าวสู่ฝัน วันหัวใจพบรัก (A Walk to Remember) และเรื่อง โอ้พระเจ้า สาวจิ้นจุ๊บป่อง (Saved) ในด้านชีวิตส่วนตัว เธอมีความสัมพันธ์กับแอนดี ร็อดดิก นักเทนนิส, วิลเมอร์ วาลเดอร์รามา นักแสดง และแซ็ก บราฟฟ์ ซึ่งถูกวิพากษ์วิจารณ์ในสื่อหลายแขนง ในส่วนงานดนตรี แมนดีได้ออกอัลบั้มภาษาอังกฤษชุดล่าสุดในชื่อว่า ไวด์ โฮป ในปี พ.ศ. 2550
ชีวิตในวัยเยาว์
แมนดีเกิดที่ Nashua รัฐนิวแฮมป์เชียร์ เป็นบุตรสาวของสเตซี นักข่าวของหนังสือพิมพ์ Orlando Sentinel ที่ทำงานเพียง 1 สัปดาห์ และ ดอน มัวร์ นักบินประจำสายการบินอเมริกันแอร์ไลน์ บิดาของมัวร์เป็นชาวไอริช - เชอโรคี มารดาเป็นชาวอังกฤษ - อเมริกันจิวส์ แมนดีมีพี่น้อง 2 คน ได้แก่ Scott และ Kyle เธอเติบโตที่ลองวูด รัฐฟลอริดา อันเนื่องมาจากบิดาของเธอเป็นนักบิน เธอได้รับการเลี้ยงดูในแบบศาสนาโรมันคาทอลิก (แม้ว่าปัจจุบันธอจะไม่ได้เป็นแบบคาโทลิกแล้ว) แมนดีเข้าศึกษา ณ โรงเรียนไฮสคูล Bishop Moore อันเป็นโรงเรียนคาทอลิกในออร์แลนโด และโรงเรียนไฮสคูล Lake Brantley ในเมือง Altamonte Springs รัฐฟลอริดา
แมนดีเริ่มสนใจการร้องเพลงหลังจากที่เธอได้ชมการแสดงประกอบดนตรีชุด Oklahoma! และได้รับการสนับสนุนจากปู่ย่าตายายในการร้องเพลง การแสดงต่อหน้าสาธารณชนครั้งแรกของแมนดีคือการร้องเพลง "เดอะสตาร์สแปงเกิลด์แบนเนอร์" อันเป็นเพลงชาติของประเทศสหรัฐอเมริกา ณ งานกีฬาฟลอริดา ซึ่งเป็นเหตุให้ประธานค่ายเอแอนด์อาร์ ค่ายในเครือของอีพิกสนใจให้เธอเข้าวงการ หลังจากพนักงานเฟดเอ็กซ์ เพื่อนของเขาได้ยินเธอร้องเพลงในสตูดิโอ หลังจากนั้นเธอจึงเซ็นสัญญาข้อตกลงกับค่ายดังกล่าว
ประวัติ
แมนดี มัวร์เกิดในเมืองนิวแฮมเชียร์และเติบโตมาในเมืองออร์แลนโด เธอมีผลงานเพลงออกอัลบั้มชุดแรกในปี 1999 ชื่อชุด So Real มีเพลงดังอย่าง "Candy" เพลงนี้ขึ้นสูงสุดอันดับ 6 บนชาร์ทของเกาะอังกฤษ จากนั้นในปี 2000 เธอออกอัลบั้มชุด I Wanna Be with You ที่เป็นการนำอัลบั้มเปิดตัวชุดแรกมาทำใหม่ และเพลงที่มีชื่อเดียวกับอัลบั้ม "I Wanna Be with You" ขึ้นชาร์ทสูงสุดที่อันดับ 24 เพลงนี้ได้บรรจุอยู่ในเพลงประกอบภาพยนตร์เรื่อง Center Stage ด้วย และอัลบั้มชุดที่ 3 "Mandy Moore" ออกวางขายในปี 2001
อัลบั้มชุดที่ 5 Wild Hope เธอได้ร่วมงานกับ James Renald และ Chantal Kreviazuk มีเพลงเปิดตัวอย่างเพลง "Extraordinary" เปิดตัวครั้งแรกบนเว็บมายสเปซของเธอเมื่อ 29 มกราคม ค.ศ. 2007 มัวร์แต่งเพลงต่างๆ อย่าง "All Good Things" และ "Looking Forward to Looking Back" ร่วมกับวง the Weepies
แหล่งข้อมูลอื่น
1984
อาร์เซนอลสเตเดียม
อาร์เซนอลสเตเดียม เป็นสนามฟุตบอลแห่งหนึ่งในย่านไฮบรี ลอนดอนเหนือ เป็นสนามเหย้าของสโมสรฟุตบอลอาร์เซนอลระหว่างวันที่ 6 กันยายน ค.ศ. 1913 จนถึง 7 พฤษภาคม ค.ศ. 2006 มักจะเป็นที่รู้จักกันในชื่อ ไฮบรี เนื่องจากตั้งอยู่ในย่านไฮบรี และสโมสรมักจะเรียกสนามแห่งนี้ด้วยชื่อเล่นว่า "บ้านของฟุตบอล"
อาร์เซนอลสเตเดียมเริ่มสร้างในปี 1913 บนสนามพักผ่อนของวิทยาลัยท้องถิ่นแห่งหนึ่งในย่านนี้และมีการปรับปรุงใหม่ครั้งสำคัญๆถึงสองครั้ง ครั้งแรกในราวทศวรรษที่ 1930 คือการปรับปรุงอัฒจันทร์ด้านตะวันออกและตะวันตก และครั้งที่สองตอนปลายทศวรรษที่ 1980 และต้นทศวรรษที่ 1990 ตามเอกสารของ Taylor Report โดยมีการยกเลิกพื้นที่สำหรับการยืนชมเกมทั้งสองข้างสนามออกและทำเป็นที่นั่งทั้งหมดบนอัฒจันทร์ทั้งสี่ด้าน ทำให้สนามสามารถจุผู้ชมได้น้อยลงและเนื่องจากสโมสรต้องการรายได้จากค่าผ่านประตูในแต่ละเกมการแข่งขัน อาร์เซนอลจึงได้ตัดสินใจย้ายสนามเหย้าไปอยู่ที่เอมิเรตส์สเตเดียมในปี 2006 ในปัจจุบัน ไฮบรีได้ปรับปรุงให้เป็นศูนย์รวมอะพาร์ตเมนต์โดยมีการรื้อถอนโครงสร้างของสนามส่วนใหญ่
สนามแห่งนี้ยังเคยเป็นสนามที่ใช้แข่งขันเกมระดับทีมชาติอังกฤษและเอฟเอคัพรอบรองชนะเลิศ รวมไปถึงกีฬาชกมวย, เบสบอล และคริกเก็ตอีกด้วย นอกจากนั้นยังมีสถานรถไฟใต้ดินผ่านโดยในปี ค.ศ. 1932 ได้เปลี่ยนชื่อเป็น "สถานีรถไฟใต้ดินอาร์เซนอล" อันเป็นสถานีรถไฟใต้ดินเพียงแห่งเดียวของอังกฤษที่ตั้งชื่อตามสโมสรฟุตบอล
มารีออน อัฟโฟลเทอร์
มารีออน อัฟโฟลเทอร์ ชื่อเล่น แหม่ม เป็นนักแสดง ผู้สื่อข่าว และนางแบบ เข้าสู่วงการด้วยการประกวด มิสไทยแลนด์ยูนิเวิร์สประจำปี 2002
ประวัติ
มารีออน เป็นลูกครึ่ง ไทย - สวิตเซอร์แลนด์ และมีชื่อไทยว่า ฐิตาพร ศรแผลง ชื่อเล่น แหม่ม เกิดเมื่อวันที่ 6 พฤษภาคม พ.ศ. 2527 จบการศึกษาระดับปริญญาตรี บริหารธุรกิจ สถาบัน Fern ประเทศสวิตเซอร์แลนด์ ระดับปริญญาโท ที่จุฬาลงกรณ์มหาวิทยาลัย คณะ EU เข้าสู่วงการด้วยการประกวด มิสไทยแลนด์ยูนิเวิร์สประจำปี 2002 ได้รับรางวัลงามอย่างไทย หลังจากนั้นก็มีงานโฆษณา ต่อด้วยการเป็นผู้สื่อข่าวสังกัดฝ่ายข่าวต่างประเทศทาง ช่อง 7 สี เธอเป็นที่รู้จักอย่างมากจากการแสดงภาพยนตร์เรื่อง แฟนใหม่ และมีงานถ่ายแบบแฟชั่นมากมาย นอกจาก แหม่ม มาริออน จะมีผลงานถ่ายแบบแฟชั่นมากมายในไทย เธอยังเนื้อหอมไกลในถึงประเทศเวียดนามคว้าค่าตัวในการถ่ายโฆษณา ไม่ต่ำกว่า 10 ล้าน
ชีวิตส่วนตัว
เธอออกมายืดอกรับว่าซุ่มแต่งงานกับนักธุรกิจเจ้าของบริษัทผลิตอะไหล่รถยนต์ ชื่อ ปั๊บ สกล ตั้งก่อสกุล มาได้ 1 ปี หลังจากมีภาพหลุดงานวิวาห์ของ แหม่ม มารีออน อัลโฟลเทอร์ กับหนุ่มปั๊บออกมา ซึ่งสาวแหม่มบอกว่าไม่ได้ตั้งใจจะปิด แต่ด้วยคิดว่าตนไม่ได้มีความโด่งดังอะไรมากมายในวงการ จึงไม่ได้บอกสื่อมากมายนัก เธอสมรสเมื่อวันที่ 24 พ.ย. 2552
โลรีส ฟรานซีนี
ฟรานซินีเป็นผู้สำเร็จราชการร่วมกับเปาโล โบลลีนี ในเดือนเมษายน ค.ศ. 1998 จนถึงเดือนตุลาคม ค.ศ. 1998 และเป็นครั้งที่สองร่วมกับเกียนฟรานโค เตเรนซีตั้งแต่วันที่ 1 เมษายน ค.ศ. 2006 จนถึงวันที่ 1 ตุลาคม ค.ศ. 2006 เป็นสมาชิกพรรคคริสเตียนประชาธิปไตยซานมารีโน
สรุปเหรียญเอเชียนเกมส์ 1994
สรุปเหรียญเอเชียนเกมส์ 1994 เป็นรายการแข่งขันกีฬาของสภาโอลิมปิกแห่งเอเชีย โดยการจัดอันดับตามจำนวนเหรียญที่ได้รับระหว่างเอเชียนเกมส์ 1994 ที่ฮิโรชิมา ประเทศญี่ปุ่น ตั้งแต่วันที่ 2-16 ตุลาคม พ.ศ. 2537
ฮันโฮ
ฮันโฮ (Han Hao; ) เป็นตัวละครในวรรณกรรมจีนอิงประวัติศาสตร์เรื่องสามก๊ก ขุนพลของโจโฉ และเป็นน้องชายของฮันเหียนเจ้าเมืองเตียงสา ปรากฏตัวในสามก๊กครั้งแรกในศึกทุ่งพกบ๋องภายหลังถูกเรียกให้ไปช่วย เตียวคับ สู้กับฮองตงพร้อมกับ แฮหัวซงลูกบุญธรรมของ แฮหัวเอี๋ยน และได้ท้าสู้กับ ฮองตง แต่พลาดท่าถูกสังหาร
ดูเพิ่ม
218
เฟเลติ เซเวเล
'''ดร. เฟเลติ เฟรด เซเวเล''' เป็นนายกรัฐมนตรีของประเทศตองงาคนที่ 14 ได้รับการแต่งตั้งจากสมเด็จพระราชาธิบดีจอร์จ ตูโปอูที่ 5 เมื่อยังเป็นมกุฎราชกุมาร อีกทั้งยังเป็นนักธุรกิจชั้นนำและมีความสัมพันธ์ทางธุรกิจที่ดีกับสมเด็จพระราชาธิบดีจอร์จ ตูโปอูที่ 5 นโยบายสำคัญคือการปฏิรูปการเมืองและเศรษฐกิจ โดยมีเป้าหมายปฏิรูปรัฐธรรมนูญซึ่งมีอายุกว่า 130 ปี และให้สมาชิกรัฐสภามาจากการเลือกตั้งทั้งหมด ปัจจุบัน ดร. เฟเลติ เซเวเล เป็นนายกรัฐมนตรีพลเรือนคนแรกของประเทศตองงา
ประวัติ
ดร. เฟเลติ เซเวเล เกิดวันที่ 7 กรกฎาคม พ.ศ. 2487
ประวัติการศึกษา
ปริญญาตรีสาขาคณิตศาสตร์ ปริญญาโทและเอกสาขาภูมิศาสตร์เศรษฐกิจ จากมหาวิทยาลัยแคนเตอร์เบอรี ไครสต์เชิร์ช ประเทศนิวซีแลนด์
สะพานชมัยมรุเชฐ
สะพานชมัยมรุเชฐ เป็นสะพานข้ามคลองเปรมประชากร อยู่บนถนนพิษณุโลกบริเวณแยกพาณิชยการจุดจัดกับถนนพระรามที่ 5 แขวงสวนจิตรลดา เขตดุสิต กรุงเทพมหานคร บริเวณหน้าทำเนียบรัฐบาล มหาวิทยาลัยเทคโนโลยีราชมงคลพระนคร โรงเรียนราชวินิต มัธยม และใกล้เคียงกับวัดเบญจมบพิตร
สะพานแห่งนี้สร้างขึ้นในรัชกาลที่ 5 เมื่อ พ.ศ. 2444 โดยสมเด็จพระราชปิตุจฉา เจ้าฟ้าวไลยอลงกรณ์ กรมหลวงเพชรบุรีราชสิรินธร ทรงสร้างเพื่ออุทิศถวายแด่สมเด็จพระเชษฐา 2 พระองค์ คือ สมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร และสมเด็จพระเจ้าบรมวงศ์เธอ เจ้าฟ้าสมมติวงศ์วโรทัย กรมขุนศรีธรรมราชธำรงฤทธิ์ เนื่องในวโรกาสที่ในปีนั้น พระองค์มีพระชนมายุ 15 พรรษา และจะก้าวเข้าสู่พระชนมายุ 17 พรรษา เสมอด้วยพระเชษฐาทั้งสองพระองค์  โดยชื่อของสะพานได้รับพระราชทานนามจากพระบาทสมเด็จพระจุลจอมเกล้าเจ้าอยู่หัวว่า "สะพานชมัยมรุเชฐ" (ในราชกิจจานุเบกษาสะกดว่า "ชมัยมรุเชษฐ") ซึ่งหมายถึง "พี่ชายผู้เป็นเทพ 2 พระองค์"
ปัจจุบัน สะพานชมัยมรุเชฐถูกต่อเติมขยายออกไปจนหมดสภาพดั้งเดิม คงเหลือเพียงป้ายโลหะชื่อสะพาน ที่ยังเป็นของเดิม
ฟาโรห์บา
บา หรือที่เรียกว่า ฮอรัส บา เป็นพระนามเซเรคของฟาโรห์แห่งอียิปต์โบราณในสมัยราชวงศ์ตอนต้น ซึ่งอาจจะทรงปกครองในช่วงปลายราชวงศ์ที่หนึ่ง หรือปลายช่วงราชวงศ์ที่สอง หรือในช่วงราชวงศ์ที่สาม ไม่ทราบระยะเวลาแห่งการครองราชย์และลำดับตำแหน่งตามช่วงเวลาที่แน่ชัด
ที่มาของพระนาม
หลักฐานทางโบราณคดีที่ปรากฏพระนามของฟาโรห์ "บา" เพียงชิ้นเดียว คือ ชิ้นส่วนของหินชิสต์เขียว ซึ่งพบในห้องชุดใต้ดินใต้พีระมิดแห่งดโจเซอร์ที่ซักกอเราะฮ์ และหลุมฝังศพมาสตาบา (สมัยราชวงศ์ที่หก) ของขุนนางระดับสูงนามว่า นิ-อังค์-บา
การระบุตัวตน
ไม่ค่อยทราบข้อมูลที่เกี่ยวข้องกับฟาโรห์บาค่อนข้างน้อย แต่ปรากฏหลักฐานทางโบราณคดีเพียงไม่กี่ชิ้นที่ยืนยันว่ามีผู้ปกครองพระองค์ดังกล่าวอยู่จริง แต่ก็ไม่ได้ให้ข้อมูลเกี่ยวกับพระองค์เพิ่มเติม
ในปี ค.ศ. 1899 อเลสซานโดร ริชชี นักวิทยาศาสตร์ ได้ตีพิมพ์ภาพวาดของเซเรคที่ปรากฏสัญลักษณ์อักษรอียิปต์โบราณรูปขาเดียว (สัญลักษณ์การ์ดิเนอร์ D58) ซึ่งเป็นอักษรอียิปต์โบราณ ภาพดังกล่าวอยู่ในเล่มที่ 35 ของชุดหนังสือ Zeitschrift für Ägyptische Sprache und Altertumskunde ตามที่ริชชีได้ค้นพบพระนามเซเรคในศิลาจารึกที่วาดิ มะกะเรฮ์ คาบสมุทรไซนาย นักไอยคุปต์วิทยาอย่าง ยาโรสลาฟ เชร์นี และมิเชล เบาด์ พบว่าศิลาจารึกที่ริชชีตีพิมพ์ไปนั้นเป็นศิลาจารึกของฟาโรห์ซานัคต์แห่งราชวงศ์ที่สาม โดยที่ริชชีได้แปล ความหมายของสัญลักษณ์ที่ใช้ในพระนามของฟาโรห์ซานัคต์ผิด สัญลักษณ์ดังกล่าวคือสัญลักษณ์ห่วงเชือกตั้งตรง, สัญลักษณ์ซิกแซกที่แทนภาพของน้ำและสัญลักษณืกิ่งไม้ด้านล่าง ซึ่งที่ริชชีมองว่าเป็นสัญลักษณ์ขาเดียว
นักไอยคุปต์วิทยาอย่าง เชร์นี และปีเตอร์ คาพลอนี ได้คิดว่าฟาโรห์บา อาจจะฟาโรห์พระองค์เดียวกนกับฟาโรห์ฮอรัส เบิร์ด ซึ่งปรากฏหลักฐานที่เบาบางเช่นเดียวกัน โดยผู้ปกครองพระองค์นี้ทรงเขียนพระนามของพระองค์ด้วยสัญลักษณ์รูปนกคล้ายห่าน แต่เนื่องจากการตีความสัญลักษณ์รูปนกในข้อสงสัยนั้นยังขาดรายละเอียดทางศิลปะที่เอื้อให้สามารถระบุตัวตนได้ นักไอยคุปต์วิทยาจึงโต้แย้งการอ่านและความหมายของพระนามฮอรัสที่ถูกต้อง เชร์นีและคาพลอนีคิดว่าพระนามของฟาโรห์ทั้งสองพระองค์สามารถถอดความเหมือนกันคือ "บา" ในกรณีนี้คือฟาโรห์ฮอรัส บา และฟาโรห์ฮอรัส เบิร์ด จะเป็นบุคคลในประวัติศาสตร์พระองค์เดียวกัน แต่ข้อสันนิษฐานของเชร์นีและคาพลอนีกลับไม่เป็นที่ยอมรับโดยทั่วไป
ในทางตรงกันข้าม นักไอยคุปต์วิทยาอย่าง นาบิล สเวลิม คิดว่าฟาโรห์ฮอรัส บา ทรงเป็นผู้สืบทอดพระราชบัลลัก์โดยตรงของฟาโรห์นิเนทเจอร์แห่งราชวงศ์ที่ 2 ซึ่งได้ชี้ไปที่รูปแบบของพระนามของฟาโรห์นิเนทเจอร์ในบันทึกพระนามแห่งอไบดอส ซึ่งขึ้นต้นด้วยสัญลักษณ์อักษรอียิปต์โบราณ (รูปแกะตัวผู้; สัญลักษณ์การ์ดิเนอร์ E11) เช่นเดียวกับพระนามเซเรคของฟาโรห์ฮอรัส บา ดังนั้น สเวลิม จึงเชื่อว่าพระนามฮอรัสของฟาโรห์บานั้นเป็นพระนามที่มีส่วนหนึ่งของพระนามประสูติของฟาโรห์นิเนทเจอร์ที่ผิด
ไม่ทราบสถานที่ฝังพระบรมศพของฟาโรห์บา
ปีเตอร์ ชินโกดะ
ปีเตอร์ ชินโกดะ (Peter Shinkoda; เกิด 25 มีนาคม พ.ศ. 2514) เป็นนักแสดงภาพยนตร์และโทรทัศน์ชาวแคนาดา ที่รับบทเป็น ได จากซีรีส์นิยายวิทยาศาสตร์ของทีเอ็นทีเรื่อง สงครามวันกู้โลก จาก สตีเวน สปีลเบิร์ก และเป็น Sektor ในเว็บซีรีส์ของวอร์เนอร์บราเธอร์สเรื่อง เปิดตำนานนักสู้เหนือมนุษย์ กำกับโดย เควิน ตันเจริญ นอกจากนี้ชินโกดะยังแสดงเป็น โนบุ โยชิโอกะ จอมวายร้ายประจำซีซั่น 1 และ 2 ในเรื่อง แดร์เดวิล ของมาร์เวล ซึ่งเผยแพร่และดูได้ทางเน็ตฟลิกซ์
กิลด์วอร์ส
กิลด์วอร์ส (Guild War) เป็นเกมออนไลน์แนว MMORPG ผลิตโดยบริษัท อารีน่าเน็ต (อังกฤษ: ArenaNet) และจัดจำหน่ายในนามบริษัท NCSoft ประเทศเกาหลี มีลักษณะที่ผู้เล่นสามารถสำรวจไปบนโลกแฟนตาซี เพื่อค้นหาและเก็บทักษะ มีการสร้างตัวละครในแบบฉบับเฉพาะของตัวเอง และการร่วมประลองฝีมือต่อสู้กับผู้เล่นจากทั่วโลก
กิลด์วอร์ส เป็นเกมที่ถูกออกแบบมาให้ใช้เวลาในการเล่นเพียงสั้นๆ มีกราฟิกรายละเอียดสามมิติซึ่งกินทรัพยากรของเครื่องน้อยมาก จุดประสงค์ในการเล่นจะแตกต่างไปจากเกมแนว MMORPG ทั่วๆ ไป คือไม่ได้เน้นการเพิ่มระดับความสามารถของตัวละคร เนื่องจากตัวละครจะมีระดับความสามารถสูงสุดอยู่ที่เพียงเลเวล 20 เท่านั้น แต่จะเน้นการทำภารกิจในเกมเพื่อปลดล็อกสกิลหรือความสามารถทางด้านทักษะต่างๆ มาเพื่อเลือกใช้ให้เหมาะกับสถานการณ์ต่างๆ แทน ซึ่งเควสท์แต่ละเควสท์ทั้งที่เป็นภารกิจเดี่ยวและทั้งที่เป็นภารกิจที่ต้องช่วยกันทำร่วมกันเป็นทีมนั้นก็สามารถใช้เวลาในการผ่านเพียงระยะสั้นๆ เช่นเดียวกัน
เจ้าหญิงลัลลา ลาติฟะฮ์
เจ้าหญิงลัลลา ลาติฟะฮ์ อะมะฮ์ซูน (لالة لطيفة أمحزون‎; เบอร์เบอร์: ⵍⴰⵍⵍⴰ ⵍⴰⵟⵉⴼⴰ ⴰⵎⵃⵣⵓⵏ; ประสูติ พ.ศ. 2488 หรือ 2489) อดีตพระชายาในสมเด็จพระราชาธิบดีฮะซันที่ 2 และเป็นพระราชชนนีในสมเด็จพระราชาธิบดีมุฮัมมัดที่ 6 แห่งโมร็อกโก โดยพระองค์ถูกเรียกขานว่า "พระชนนีแห่งมวลเจ้าฟ้า" (mother of the royal children)
ทั้งนี้พระองค์ได้รับการคุ้มครองด้านสิทธิส่วนบุคคลสูงยิ่งโดยเฉพาะในประเทศโมร็อกโก หนังสือพิมพ์โมร็อกโกฉบับหนึ่งที่มีชื่อว่าอัลอะยัม (Al Ayam) เคยพยายามที่จะเผยแพร่พระรูปของพระองค์อันขัดต่อกฎหมายโมร็อกโก (สอดคล้องกับพระราชกฤษฎีกาว่าด้วยสื่อสิ่งพิมพ์ พ.ศ. 2499 ที่ระบุว่าห้ามมิให้เผยแพร่พระฉายาลักษณ์หรือพระรูปของเชื้อพระวงศ์โดยมิได้รับพระบรมราชานุญาต)
พระประวัติ
สมเด็จพระราชาธิบดีฮะซันที่ 2 และเจ้าหญิงลัลลา ลาติฟะฮ์ มีพระราชโอรส-ธิดาด้วยกัน 5 พระองค์ ได้แก่
หนึ่งในพระพี่น้องของพระองค์ คือ นายพลเมดบูฮ์ ฮัมมู อะมะฮ์ซูน (Medbouh Hammou Amahzoune) ถูกประหารพร้อมกับนายทหารระดับสูงอีก 9 นาย เนื่องจากมีส่วนร่วมในความพยายามก่อรัฐประหารสมเด็จพระราชาธิบดีฮะซันที่ 2 ในห้วงวันเฉลิมพระชนมพรรษาครบ 42 ปี ณ พระราชวังฤดูร้อน การประหารดังกล่าวได้รับการถ่ายทอดสดผ่านสถานีโทรทัศน์ของรัฐบาลเมื่อวันที่ 13 กรกฎาคม พ.ศ. 2514
หลังสมเด็จพระราชาธิบดีฮะซันที่ 2 เสด็จสวรรคต พระองค์ได้เสกสมรสกับมุฮัมมัด เมดีอูรี (Mohamed Mediouri) อดีตราชองครักษ์ของอดีตพระราชสวามี
พายุปาข่า
ปาข่า (ປາຂ່າ; ) เป็นชื่อพายุหมุนเขตร้อนในรายชื่อชุดที่ 5 ลำดับที่ 20 ของมหาสมุทรแปซิฟิกตะวันตกฝั่งเหนือ ส่งโดยประเทศลาว ชื่อพายุในลำดับนี้แต่แรกเริ่มเคยใช้ชื่อ มัดสา (ມັດສາ; ) มาก่อน แต่ถูกถอนออกไปในฤดูกาล 2548
พายุมัดสานั้นหมายถึง
พายุปาข่านั้นอาจหมายถึง
กรันตูริสโม (แก้ความกำกวม)
กรันตูริสโม หรือ แกรนทูริสโม (Gran Turismo) อาจหมายถึง
หลวงพ่อดำ วัดสระทะเล
พระพุทธใบกริชจักราฟ้า สุริยะนาท มหาพุฒาจารย์เจ้า ผ่องอรุณอรุโณทัย ดาระดาษน้ำฟ้า บวรนาทธิราชเจ้า หรือ "หลวงพ่อดำ วัดสระทะเล" เป็นพระพุทธรูปสำคัญของชาวอำเภอไพศาลี ประดิษฐานอยู่ ณ วิหารจักราฟ้า อำเภอไพศาลี จังหวัดนครสวรรค์ กรมศิลปากรได้สันนิษฐานว่า หลวงพ่อดำ วัดสระทะเล น่าจะสร้างขึ้นในสมัย กรุงสุโขทัย และมีอายุประมาณ 700 ปีเลยมาแล้ว และด้วยความศักดิ์สิทธิ์ของหลวงพ่อดำทำให้เป็นที่กล่าวขานไปทั่ว
ชาวบ้านในชุมชนให้ความศรัทธาหลวงพ่อดำอย่างเต็มเปี่ยมในความศักดิ์สิทธิ์ ใครมากราบไหว้ขออะไรก็จะได้สิ่งนั้นสมความปรารถนา ทุกวันจึงมีชาวบ้านพากันมารำวงแก้บนรอบพระพุทธรูปหลวงพ่อดำอยู่เป็นประจำ วัดสระทะเลก็มีโรงละครรับจ้างรำถวายแก้บนด้วยเช่นกันสถานที่ประดิษฐานหลวงพ่อดำ มิได้เป็นอุโบสถเหมือนวัดอื่น เป็นเพียงอาคารสีขาวเปิดโล่ง มีชื่อว่า "จักราฟ้าวรวิหาร"
ประวัติการสร้าง
พ.ศ. 2498 ในสมัยกำนันพูน แก้วคง ได้ชักชวนชาวบ้านนำสังกะสีมายกมุงคลุมองค์ พระให้ แต่ก็เสื่อมโทรมไปตามสภาพกาล
พ.ศ. 2522-2525 ได้มีกลุ่มผู้ศรัทธา ประกอบด้วย 1.นายซ้ง พัฒนวสันต์พร 2.นายมาก เงินงาม 3.นายฟ้อน จิตรทรัพย์ และ4.นายผล เติมทรัพย์ พร้อมชาวบ้านได้ร่วมกันสร้างอาคารยกมุงครอบองค์พระไว้ และได้ช่วยกันต่อเติมโดยรอบองค์พระเป็นอาคารมุงกระเบื้อง และบางส่วนมุงสังกะสีเวลาฝนตกเกิดการรั่วซึม
และพ.ศ. 2553 มีสามีและภรรยา ชื่อนายฏรงค์กร สมตน และนางทิพารัตน์ สมตน รวมทั้งผู้มีจิตศรัทธาได้ ร่วมมือร่วมใจกันสร้างวิหารหลังใหม่ถวาย แทนศาลาหลังเก่าซึ่งผุพังไปตามกาลเวลา วิหารหลังใหม่ออกแบบโดย นายฎรงศ์กร สมตน ผู้อำนวยการสำนักชลประทานที่ 12 มูลค่าในการก่อสร้างเป็นจำนวนเงิน5.000.000 บาท(ห้าล้านบาทถ้วน) และได้มีการทำพิธีถวายวิหาร แด่หลวงพ่อดำ พร้อมงานฉลองสมโภชน์ในวันที่ 12 ธันวาคม พ.ศ. 2554
พุทธลักษณะ
หลวงพ่อดำ เป็นพระพุทธรูปประติมากรรมปูนปั้นขนาดใหญ่ หน้าตักกว้าง 2 เมตร 20 เซนติเมตร สูง 2 เมตร 70 เซนติเมตร ปางขัดสมาธิ หันพระพักตร์ไปทางทิศบูรพา มีลักษณะใบหน้าเป็นรอยบาก เชื่อว่าสมัยที่เกิดสงครามรบกับพม่า ทหารพม่าคาดว่าข้างในองค์หลวงพ่อดำมีทองคำ จึงใช้มีดดาบฟันไปที่ใบหน้าของท่าน ทำให้หน้าหลวงพ่อดำ เป็นรอยบากหลายแห่ง รูปหน้าจึงไม่สมบูรณ์เหมือนพระพุทธรูปองค์อื่น ประดิษฐานอยู่ในวิหารจักราฟ้า วัดสระทะเล อำเภอไพศาลี จังหวัดนครสวรรค์
ผีเสื้อใบไม้ใหญ่อินเดีย
ผีเสื้อใบไม้ใหญ่อินเดีย (Orange Oakleaf; ) เป็นผีเสื้อที่พบได้ในทวีปเอเชีย มีลักษณะเด่นคือปีกคล้ายใบไม้แห้ง จึงสามารถอำพรางตัวในธรรมชาติได้เป็นอย่างดี มีความยาวประมาณ 8.5-11 เซนติเมตร ปีกส่วนบนจะเป็นสีน้ำเงิน ปลายปีกมีสีดำพาดด้วยสีส้มเหลืองระหว่างกลาง ปีกล่างมีสีน้ำตาลลักษณะจะเหมือนใบไม้แห้ง มีหนวดสีน้ำตาลเข้ม
เสียงประสาน
เสียงประสาน (อังกฤษ; harmony) มีความหมายถึงเสียงแต่ละเสียงที่ซ้อนทับกัน โดยทั่วไปจะหมายถึงสิ่งที่เกิดขึ้นพร้อมกันดังนี้ ความถี่, ระดับเสียง (คุณภาพเสียง, โน้ตดนตรี), หรือคอร์ด
การศึกษาเรื่องเสียงประสานนั้นจะเกี่ยวกับเรื่องของคอร์ด ซึ่งรวมไปถึงโครงสร้างคอร์ด, ทางเดินคอร์ด, และกฎระเบียบต่าง ๆ ของคอร์ด
เสียงประสานมักจะถูกเรียกเป็นโครงสร้าง "แนวตั้ง" ของดนตรี ซึ่งต่างจากทำนองเพลงที่เป็นโครงสร้างแนวนอน
ทำนองสอดประสาน ซึ่งกล่าวถึงความสัมพันธ์ของแนวทำนองหลาย ๆ แนว และดนตรีหลากแนวหรือดนตรีแบบโพลีโฟนี (polyphony) ซึ่งหมายถึงดนตรีที่มีเสียงจากแนวเสียงหลายแนวที่เป็นอิสระต่อกัน แต่บรรเลงพร้อมกัน ทั้งสองอย่างที่กล่าวมานี้ ในบางครั้งจะไม่ถูกนับรวมเป็นเสียงประสาน
เสียงประสานทางด้านดนตรีป็อปปูลาร์และดนตรีแจ๊ส จะมีชื่อเรียกคอร์ดตามโน้ตพื้นต้น (root) ของคอร์ด พร้อมคำเรียกอื่น ๆ ที่บ่งบอกถึงคุณลักษณะของตัวคอร์ดนั้น ๆ ซึ่งในดนตรีหลาย ๆ แนวอย่างเช่น ดนตรีบาโรค, โรแมนติก, โมเดิร์น, แจ๊ส คอร์ดของดนตรีเหล่านี้มักถูกขยายด้วยสิ่งที่เรียกว่า "เทนชั่น" (tension) เทนชั่นคือสมาชิกคอร์ดเพิ่มเติมที่จะสร้างความสัมพันธ์กับแนวเบสเป็นคู่เสียงกระด้าง
โดยปกติแล้ว ดนตรีคลาสสิกในยุคการปฏิบัติโดยทั่วไป (common practice period) การใช้คอร์ดกระด้าง (คอร์ดที่มีโน้ตเทนชั่น) จะเกลาเข้าหาคอร์ดกลมกลืน การวางเสียงประสานโดยทั่วไปนั้นจะทำให้ผู้ฟังเกิดความสบายหูได้ก็ต่อเมื่อมีความสมดุลกันระหว่างเสียงกระด้างและเสียงกลมกลืน ดังที่กล่าวมาข้างต้นนี้สามารถสรุปให้เข้าใจได้ง่ายขึ้นได้ว่า ความน่าอภิรมย์นี้จะเกิดขึ้นได้จากความสมดุลระหว่างความตึงเครียดและความผ่อนคลาย
นิรุกติศาสตร์
ในภาษาอังกฤษ คำว่า harmony มาจากภาษากรีกโบราณว่า ἁρμονία (harmonia - ฮาโมเนีย) ซึ่งมีความหมายว่า "ร่วมกัน, สมานฉันท์, เป็นหนึ่งเดียวกัน" ซึ่งมาจากคำกริยาว่า ἁρμόζω (harmozō - ฮามอโซ) มีความหมายว่า "(ฉัน)เข้าร่วมด้วย"
ในภาษาไทย คำว่า "เสียง" มาจากภาษาจีนยุคกลาง 聲 (MC ɕiᴇŋ) คำว่า "ประสาน" แผลงมาจากภาษาเขมร ផ្សារ (ผฺสาร, “เชื่อม”)
กฎเกณฑ์ตามประวัติศาสตร์
ในทางด้านดนตรีตะวันตก ในแง่ของการบรรเลง, การประพันธ์ หรือทฤษฎีบางอย่างก็มีกฎการใช้เสียงประสานโดยเฉพาะ กฎเหล่านี้มักจะกล่าวถึงบ่อย ๆ ว่ามีที่มาจากคุณสมบัติทางธรรมชาติ อย่างเช่นตัวเลขสัดส่วนจากกฎการเทียบเสียงของพีทากอรัส (ความกลมกลืนมาจากตัวเลขสัดส่วน ทั้งจากที่สัมผัสได้และจากตัวมันเอง) หรือจากเสียงกังวาน (resonance) และเสียงฮาร์โมนิก (ความกลมกลืนมาจากคุณภาพของเสียง) กฎเกณฑ์ดังกล่าวนี้จะผสมเข้ากับระดับเสียงที่เข้ากันได้และการประสานเพื่อความสวยงามหรือความเรียบง่ายที่ใกล้เคียงกับคุณสมบัติดังที่ต้องการ วิธีการนี้ช่วยให้โน้ตทบเจ็ดไมเนอร์ (minor 7th) และโน้ตทบเก้าเมเจอร์ (major 9th) ไม่ถูกจัดเป็นเสียงกระด้าง (เป็นเสียงกลมกลืน)
ดนตรีศาสนาของชาวตะวันตกในยุคแรก ๆ มักจะมีการใช้การขนานของขั้นคู่เพอร์เฟคต์ (perfect) โดยขั้นคู่เหล่านี้จะยังคงรักษาไว้ซึ่งความชัดเจนของเพลงร้องแนวเดียว (plainsong) ดั้งเดิมเอาไว้ ผลงานเหล่านี้ถูกสร้างและร้องอยู่ในศาสนสถาน และมีการใช้โหมดต่าง ๆ เพื่อสร้างเสียงประสานตามความเหมาะสมของสถานที่นั้น ๆ ในขณะที่ดนตรีหลากแนวเสียงกำลังพัฒนา การใช้ขั้นคู่ขนานดังที่กล่าวมานี้ก็ถูกแทนที่ด้วยรูปแบบของชาวอังกฤษ นั่นคือการประสานเป็นขั้นคู่สามหรือคู่หก ซึ่งรูปแบบของอังกฤษนี้เป็นที่ยอมรับว่าให้เสียงประสานที่ไพเราะและหวานซึ้งมากกว่า อีกทั้งยังเหมาะสำหรับการเขียนดนตรีหลากแนวมากกว่า เนื่องด้วยความคล่องตัวของตัวโน้ต ดนตรีในช่วงแรกนั้นมีข้อห้ามในการใช้ขั้นคู่สามเสียงหรือทรัยโทน (tritone) เนื่องจากเป็นขั้นคู่เสียงกระด้าง ฉะนั้นคีตกวีส่วนใหญ่ในยุคนั้นจึงต้องใช้เทคนิคที่เรียกว่า "มูสิกา ฟิกตา" (musica ficta) คือการใช้เครื่องหมายแปลงเสียงจรเพื่อหลีกเลี่ยงขั้นคู่นี้ ทว่าในระบบคอร์ดทรัยแอด (triad) หรือคอร์ดที่มีโน้ตสามตัวในยุคใหม่ ทรัยโทนได้รับอนุญาตให้ใช้ได้ เนื่องมาจากมาตรฐานการใช้เสียงกระด้าง ทำให้มันถูกใช้ในคอร์ดโดมิแนนท์ (dominant) อย่างเป็นที่นิยม
เสียงประสานส่วนใหญ่มักมาจากการที่เสียงมากกว่าหนึ่งเสียงถูกเล่นออกมาพร้อมกัน แต่ในบางครั้ง เสียงประสานก็สามารถถูกประยุกต์ให้บรรเลงออกมาจากแนวทำนองแนวเดียวได้ โดยใช้อาร์เปโจ (arpeggio) หรือฮอคเก็ต (hocket)
เดอะเกม (แก้ความกำกวม)
เดอะเกม อาจหมายถึง
เจ้าคณะใหญ่คณะธรรมยุต
เจ้าคณะใหญ่คณะธรรมยุต คือเจ้าคณะใหญ่ผู้ปฏิบัติหน้าที่ในคณะสงฆ์ธรรมยุติกนิกายทุกภาค
สมเด็จพระอริยวงศาคตญาณ (อัมพร อมฺพโร) ทรงดำรงตำแหน่งเจ้าคณะใหญ่คณะธรรมยุตรูปปัจจุบันตั้งแต่วันที่ 21 มิถุนายน พ.ศ. 2560 โดยอนุวัตตามมติมหาเถรสมาคม
ตามมาตรา 10 แห่งพระราชบัญญัติคณะสงฆ์ (ฉบับที่ 2) พ.ศ. 2535 กำหนดให้มีเจ้าคณะใหญ่ปฏิบัติหน้าที่ในเขตปกครองคณะสงฆ์ตามที่กำหนดในกฎมหาเถรสมาคม
มหาเถรสมาคมจึงตรา "กฎมหาเถรสมาคม ฉบับที่ 15 (พ.ศ. 2535) ว่าด้วยระเบียบการปกครองคณะสงฆ์" กำหนดให้มีเจ้าคณะใหญ่คณะธรรมยุตปฏิบัติหน้าที่ในเขตปกครองคณะธรรมยุตภาคทุกภาค
หน้าที่
เจ้าคณะใหญ่คณะธรรมยุต มีหน้าที่ดังนี้
รายนามเจ้าคณะใหญ่คณะธรรมยุต
คณะธรรมยุตยุคแรกยังรวมอยู่กับคณะสงฆ์ดั้งเดิม เพิ่งได้รับอำนาจในการปกครองตนเองในรัชสมัยพระบาทสมเด็จพระจอมเกล้าเจ้าอยู่หัว และมีพระเถระดำรงตำแหน่งเจ้าคณะใหญ่คณะธรรมยุตสืบมาดั้งนี้
เขตอูราวะ
เขตอูราวะ (浦和区 (Urawa-ku)) เป็นหนึ่งในสิบเขตของนครไซตามะ จังหวัดไซตามะ เป็นเขตที่ตั้งศูนย์ราชการของจังหวัดไซตามะ
เขตที่อยู่ข้างเคียงได้แก่ เขตมิโดริ (ทิศตะวันออก), เขตมินามิ (ทิศใต้), เขตชูโอ (ทิศตะวันตก), เขตโอมิยะ (ทิศเหนือ) และเขตมินูมะ (ทิศตะวันออกเฉียงเหนือ)
เสนาะ อูนากูล
เสนาะ อูนากูล (24 กรกฎาคม พ.ศ. 2474 - ) เป็นกรรมการทรัพย์สินส่วนพระมหากษัตริย์ อดีตรองนายกรัฐมนตรีในรัฐบาลนายอานันท์ ปันยารชุน อดีตผู้ว่าการธนาคารแห่งประเทศไทย และอดีตเลขาธิการคณะกรรมการพัฒนาการเศรษฐกิจและสังคมแห่งชาติ ในปี พ.ศ. 2562 ได้จัดตั้งมูลนิธิเสนาะ อูนากูล เพื่อช่วยเหลือการศึกษาในพื้นที่ภาคตะวันออก
รับราชการ
เสนาะ อูนากูล รับราชการครั้งแรกในตำแหน่งผู้ชำนาญการคลัง กรมบัญชีกลาง กระทรวงการคลัง เมื่อพ.ศ. 2498 หลังจากนั้นในพ.ศ. 2503 ได้ดำรงตำแหน่ง เศรษฐกรส่วนวางแผนผังพัฒนาการเศรษฐกิจ สำนักงานสภาพัฒนาการเศรษฐกิจแห่งชาติ พ.ศ. 2508 เลื่อนเป็นหัวหน้ากองเศรษฐกิจนิเทศก์ สำนักงานสภาพัฒนาการเศรษฐกิจแห่งชาติ พ.ศ. 2508 เป็นผู้ช่วยเลขาธิการสภาพัฒนาการเศรษฐกิจแห่งชาติ สำนักงานสภาพัฒนาการเศรษฐกิจแห่งชาติ พ.ศ. 2511 เป็นผู้อำนวยการกองวางแผนเศรษฐกิจและสังคม สำนักงานสภาพัฒนาการเศรษฐกิจแห่งชาติ พ.ศ. 2516 รองปลัดกระทรวงพาณิชย์ ฝ่ายวิชาการ กระทรวงพาณิชย์ พ.ศ. 2517 – 2518 เป็นเลขาธิการคณะกรรมการพัฒนาการเศรษฐกิจและสังคมแห่งชาติ
งานการเมือง
เสนาะ อูนากูล ได้รับการแต่งตั้งเป็นรองนายกรัฐมนตรีในรัฐบาลนายอานันท์ ปันยารชุนเมื่อพ.ศ. 2534 เคยเป็นกรรมการที่ปรึกษาคณะรักษาความสงบเรียบร้อยแห่งชาติ ได้รับการแต่งตั้งเป็นสมาชิกสภานิติบัญญัติแห่งชาติ พ.ศ. 2516 และสภานิติบัญญัติแห่งชาติ พ.ศ. 2520 และเคยเป็นสมาชิกวุฒิสภาเมื่อพ.ศ. 2524
ฮอมเกียง
ฮอมเกียง หรือชื่อในภาษาจีนกลางว่า ฟ่าน เฉียง  เป็นนายทหารของรัฐจ๊กก๊กในยุคสามก๊กของจีน เดิมเป็นผู้ใต้บังคับบัญชาของเตียวหุยขุนพลของรัฐจ๊กก๊ก ในปี ค.ศ. 221 ฮอมเกียงร่วมมือกับเตียวตัดในการลอบสังหารเตียวหุย จากนั้นแปรพักตร์ไปเข้าด้วยง่อก๊ก แต่ไม่ทราบชะตากรรมในภายหลังของฮอมเกียง
บันทึกประวัติศาสตร์
ในฤดูหนาว เดือน 7 ของศักราชเจี๋ยงบู๋ (章武 จางอู่) ปีที่ 1 (ค.ศ. 221) เล่าปี่นำทัพยกเข้าโจมตีง่อก๊ก เตียวหุยนำกองกำลังของตนออกจากลองจิ๋ว (阆中 ล่างจง) เตรียมจะไปยังกังจิว (江州 เจียงโจฺว) ก่อนออกเดินทางฮอมเกียงและเตียวตัดผู้ใต้บังคับบัญชาของเตียวหุยได้สังหารเตียวหุยและนำศีรษะของเตียวหุยไปเข้าสวามิภักดิ์ต่อซุนกวน บันทึกทางประวัติศาสตร์ไม่มีการะบุถึงฮอมเกียงและเตียวตัดหลังจากเหตุการณ์นี้
ในนิยายสามก๊ก
ในนวนิยายอิงประวัติศาสตร์ในศตวรรษที่ 14 เรื่องสามก๊กมีเล่าเรื่องที่ฮอมเกียงและเตียวตัดลอบสังหารเตียวหุยอย่างละเอียด แต่ชื่อของฮอมเกียงซึ่งความจริงชื่อตัวเขียนเขียนว่า 彊 (อักษร 彊 เป็นอีกรูปหนึ่งของอักษร 強) ที่อ่านว่า "เฉียง" ในนิยายสามก๊กเขียนผิดเป็น 疆 ที่อ่านว่า "เจียง"
ตามเนื่องเรื่องในนิยายสามก๊ก หลังกวนอูพ่ายแพ้และหนีไปที่เป๊กเสีย (麥城 ไม่เฉิง) แล้วถูกซุนกวนจับประหารชีวิต เตียวหุยต้องการไว้ทุกข์ให้กวนอู จึงสั่งให้ฮอมเกียงและเตียวตัดเตรียมธงขาว เกราะขาว และม้าขาวสำหรับทหารทั้งหมดภายใน 3 วัน ฮอมเกียงและเตียวตัดของผ่อนผันเวลา แต่เตียวหุยไม่อนุญาตทั้งยังสั่งให้นำทั้งสองคนไปโบยทำโทษและคาดโทษว่าจะประหารชีวิตหากเตรียมของไม่เสร็จตามกำหนด ฮอมเกียงและเตียวตัดจึงตัดสินใจจะชิงสังหารเตียวหุยก่อน จึงลอบเข้าไปสังหารเตียวหุยขณะกำลังเมาหลับสนิท ตัดศีรษะเตียวหุยและนำไปเข้าสวามิภักดิ์กับง่อก๊ก ภายหลังเมื่อเล่าปี่ยกทัพบุกง่อก๊ก ซุนกวนต้องการประนีประนอมจึงส่งตัวฮอมเกียงและเตียวตัดไปให้เล่าปี่ เตียวเปาบุตรชายของเตียวหุยจึงสังหารทั้งคู่เสีย
คณะซิสเตอร์เชียน
คณะซิสเตอร์เชียน (Ordo Cisterciensis, Cistercian Order, ออกเสียง) หรือคณะนักพรตขาว (White Monks) เป็น[[คณะนักบวชคาทอลิก]ประเภทคณะนักบวชอารามิก ที่เรียกว่านักพรตขาวเพราะเสื้อนอกที่คลุมเครื่องแต่งกายชั้นในเป็นสีขาว วิถีชีวิตของนักพรตในคณะซิสเตอร์เชียนจะเน้นการใช้แรงงานด้วยมือและการดำรงชีพด้วยตนเอง ฉะนั้นอารามคณะซิสเตอร์เชียนจึงมักจะมีระบบการหารายได้เพื่อบำรุงตนเองด้วยกิจการต่าง ๆ เช่นการเกษตรกรรม หรือ การกลั่นเบียร์
ในภาษาอังกฤษคำว่า “Cistercian” (Cistercien) แผลงมาจากคำว่า “Cistercium” ซึ่งเป็นชื่อภาษาละตินของหมู่บ้าน “Cîteaux” ไม่ไกลจากเมืองดิฌงทางตะวันออกของฝรั่งเศส นักพรตคณะเบเนดิกตินที่หมู่บ้านนี้จากอารามมอเลมได้ทำการก่อตั้งอารามชีโตขึ้นในปี ค.ศ. 1098 โดยมีวัตถุประสงค์ที่จะดำเนินตามวินัยของนักบุญเบเนดิกต์อย่างเคร่งครัดยิ่งขึ้นไปอีก นักพรตที่มีชื่อเสียงของคณะซิสเตอร์เชียนที่เป็นที่รู้จักกันดีที่สุดก็ได้แก่โรแบร์แห่งมอเลม อัลแบริกแห่งชีโตและนักพรตชาวอังกฤษสตีเฟน ฮาร์ดิง ผู้ที่เป็นอธิการสามองค์แรกของอาราม ส่วนแบร์นาร์แห่งแกลร์โวเข้าสำนักสงฆ์ราวต้นคริสต์ทศวรรษ 1110 พร้อมด้วยเพื่อนนักพรตอีก 30 องค์ เมื่อมาถึงปลายคริสต์ศตวรรษที่ 12 คณะซิสเตอร์เชียนก็เผยแพร่ไปทั่วฝรั่งเศส และต่อไปยังอังกฤษ, เวลส์, สกอตแลนด์, ไอร์แลนด์, สเปน, โปรตุเกส, อิตาลี และ ยุโรปตะวันออก
วัตถุประสงค์ของคณะซิสเตอร์เชียนคือการหวนกลับไปดำเนินชีวิตตามที่ระบุไว้ในวินัยของนักบุญเบเนดิกต์อย่างเคร่งครัด และหันหลังให้กับการวิวัฒนาการใหม่ ๆ ที่เกิดขึ้น นักพรตคณะซิสเตอร์เชียนพยายามดำเนินชีวิตตามแบบอย่างของนักพรตในสมัยของนักบุญเบเนดิกต์แห่งเนอร์เซียจนบางครั้งถึงกับเคร่งครัดยิ่งขึ้นไปกว่าเดิมอีก หัวใจของการปฏิรูปวิถีชีวิตคือการกลับไปใช้แรงงานที่ทำด้วยมือ โดยเฉพาะในการทำเกษตรกรรมซึ่งเป็นลักษณะที่เป็นเอกลักษณ์ของนักบวชซิสเตอร์เชียน ผู้มีบทบาทสำคัญต่อการเผยแพร่เทคโนโลยีในสมัยกลางของยุโรป
นอกจากนั้นแล้วสถาปัตยกรรมซิสเตอร์เชียนก็ยังถือกันว่าเป็นสถาปัตยกรรมที่มีความงดงามที่สุดสถาปัตยกรรมหนึ่งของสถาปัตยกรรมยุคกลาง
เกออร์ค ฟ็อน คึชเลอร์
เกออร์ค ฟ็อน คึชเลอร์ (Georg von Küchler) เป็นจอมพลแห่งกองทัพบกเยอรมันของนาซีเยอรมนีในช่วงสงครามโลกครั้งที่สอง ผู้ได้รับเหรียญอิสริยาภรณ์กางเขนเหล็กกางเขนอัศวินประดับด้วยใบโอ๊ก
ภายหลังสงครามสิ้นสุดลง เขาได้ต่อสู้คดีในการพิจารณาคดีกองบัญชาการใหญ่ (High Command Trial) ซึ่งเป็นส่วนหนึ่งของการพิจารณาเนือร์นแบร์คครั้งหลัง เมื่อวันที่ 27 ตุลาคม ค.ศ. 1948 เขาได้ถูกตัดสินโทษให้จำคุก 20 ปี สำหรับการก่ออาชญากรรมสงครามและต่อมนุษยชาติในสหภาพโซเวียต ต่อมาเขาได้รับการปล่อยตัวในปี ค.ศ. 1953
18811968
อิแมนิวเอล สจวร์ต
อิแมนิวเอล สจวร์ต (Emanuel Steward) เทรนเนอร์มวยสากลที่มีชื่อเสียงระดับโลกชาวอเมริกัน เจ้าของค่ายมวย "ครองก์ยิม" ที่มีชื่อเสียง
ประวัติ
อิแมนิวเอล สจวร์ต เกิดเมื่อวันที่  7 กรกฎาคม พ.ศ. 2487 ที่บอททอม ครีก รัฐเวสต์เวอร์จิเนีย  เมื่ออายุได้ 12 ปี ได้ย้ายมาอยู่ที่ดีทรอยต์ ในรัฐมิชิแกน พร้อมกับแม่  โดยพำนักอยู่ที่บริวสเตอร์ รีครีเอชัน เซ็นเตอร์ ซึ่งมี โจ หลุยส์ และ เอดดี ฟัตช์ ซ้อมอยู่บ่อยขึ้นเรื่อย ๆ และได้เริ่มชกมวยสากลสมัครเล่นที่นั่น
โดยที่สจวร์ตมีสถิติชกมวยสากลสมัครเล่นชนะ 94 ครั้ง แพ้ 3 ครั้ง รวมทั้งคว้าแชมป์ทัวร์นาเมนต์นวมทองแห่งชาติปี พ.ศ. 2506 รุ่นแบนตัมเวทมาได้ด้วย
สจวร์ตมีความสนใจในการฝีกสอนนักมวยสากลสมัครเล่นหลังจากนั้น แต่ด้วยสภาพการเงินของครอบครัวทำให้จำเป็นต้องหางานที่มีรายได้อย่างสม่ำเสมอมั่นคงทำ โดยทำงานเป็นช่างไฟฟ้าอยู่พักหนึ่ง
แดนนี่ ลูเซียโน่
แดนนี่ ลูเซียโน่ (เกิด 12 สิงหาคม พ.ศ. 2542) เป็นนักแสดง นายแบบ พิธีกรลูกครึ่งไทย-สวิตเซอร์แลนด์ โด่งดังจากการรับบทบาทเป็น “ครูริช​ สมิท“ ในละครโทรทัศน์เรื่อง มนต์รักหนองผักกะแยง (2564)
อิแมนิวเอล สจวร์ต
ประวัติ
ในปี พ.ศ. 2514 สจวร์ต นำ เจมส์ สจวร์ต น้องชายวัย 15 ปีมาที่ครองก์ยิม หรือครองก์ รีครีเอชัน เซ็นเตอร์ ซึ่งอยู่ในบริเวณใกล้เคียงกัน และสจวร์ตได้ทำหน้าที่เป็นโค้ชแบบพาร์ตไทม์ให้กับที่นั่น
แดนนี่ ลูเซียโน่
ประวัติ
แดนนี่ ลูเซียโน่ มีชื่อไทยว่า สรพล เกิดเมื่อวันที่ 12 สิงหาคม พ.ศ. 2542 มีการศึกษาระดับประกาศนียบัตรวิชาชีพ เกี่ยวกับคอมพิวเตอร์ ปัจจุบันจบการศึกษาระดับปริญญาตรี​ คณะนิเทศศาสตร์ มหาวิทยาลัยธุรกิจบัณฑิตย์
อิแมนิวเอล สจวร์ต
ประวัติ
ครองก์ยิมเป็นที่รู้จักมากขึ้นเรื่อย ๆ ว่ามีนักมวยสมัครเล่นฝีมือดีอยู่มากมาย อีมานูเอล สจวร์ต จึงมีโอกาสฝีกสอนนักมวยสมัครเล่นชั้นนำของชาติหลายคน ก่อนสจวร์ตได้หันมาฝีกสอนนักมวยอาชีพฝีมือระดับแชมเปี้ยนมากมายในเวลาต่อมา เป็นการต่อยอดจากความสำเร็จในการฝึกสอนนักมวยสมัครเล่น
แดนนี่ ลูเซียโน่
ประวัติ
ชีวิตในวัยเด็กของแดนนี่ถูกแม่แท้ ๆ นำมาฝากให้ครอบครัวพ่อแม่บุญธรรมเลี้ยง ต่อมาเขาได้ทำงานพาร์ทไทม์เป็น พนักงานเสิร์ฟโต๊ะจีน ค่าแรงวันละ 500 บาท จากนั้นในวัยมัธยมปลายจึงมาทำงานเป็นพนักงานเซเว่น
เข้าสู่วงการ
แดนนี่เข้าสู่วงการจากการประกวด GSB GEN CAMPUS Star​ โดยมีคุณเอส​ ธรรปพลเป็นผู้จัดการ​ จากนั้นจึงได้มีผลงานการแสดงชิ้นแรกคือละครเวทีเรื่อง พระร่วงเดอะมิวสิคัล เมื่อปี พ.ศ. 2560 ในปีเดียวกันจึงได้มีโอกาสแสดงละครซีรีส์วัยรุ่นเรื่อง เรื่องวุ่นวุ่นของวัยรุ่นมีฝัน ทาง ช่อง 5 เอชดี
อิแมนิวเอล สจวร์ต
ประวัติ
โดย ฮิลเมอร์ เคนตี ได้กลายเป็นแชมเปี้ยนโลกมวยสากลอาชีพคนแรกจากการฝึกสอนของอิแมนิวเอล สจวร์ต ในปี พ.ศ. 2523
แดนนี่ ลูเซียโน่
เข้าสู่วงการ
ต่อมาในปี พ.ศ. 2562 แดนนี่ได้แสดงละครสะท้อนสังคมเรื่อง วัยแสบสาแหรกขาด ภาค 2 ทาง ช่อง 3 เอชดี ซึ่งเป็นภาคต่อของ วัยแสบสาแหรกขาด ที่ออกอากาศเมื่อปี พ.ศ. 2559 จากนั้นได้รับโอกาสแสดงละครเรื่อง วาสนารัก รับบทไพรัช สมัครเขตกรณ์จึงเริ่มมีชื่อเสียงเป็นที่รู้จัก
ในปี พ.ศ. 2564 เขาได้รับโอกาสร่วมแสดงในละครโรแมนติกคอมเมดี้เรื่อง มนต์รักหนองผักกะแยง ในบทครูริช สมิท กลายเป็นที่รู้จักวงกว้างมีชื่อเสียงมากขึ้น
อิแมนิวเอล สจวร์ต
ประวัติ
อิแมนิวเอล สจวร์ต  ได้ฝึกสอนนักมวยหลายคน ที่เป็นนักมวยที่มีชื่อเสียงและฝีมือดีระดับโลกหลายต่อหลายคน อาทิ ออสการ์ เดอ ลา โฮยา, ฆูลิโอ เซซาร์ ชาเบซ, มิเกล กอตโต, มิเกล อังเฆล กอนซาเลซ, นาซีม ฮาเหม็ด, วลาดิเมียร์ คลิทช์โก, อีแวนเดอร์ โฮลีฟิลด์, เลนน็อก ลูอิส โดยเฉพาะอย่างยิ่งกับ โธมัส เฮิร์นส์ ที่ถือได้ว่าเป็นนักมวยที่สจวร์ตฝึกสอนมาตั้งแต่ต้น และเป็นแชมป์โลก 5 รุ่น และ 6 รุ่นคนแรกของโลก และเป็นหนึ่งในสี่ทหารเสือแห่งรุ่นกลางในยุคทศวรรษที่ 80 ซึ่งนับว่าเป็นนักมวยที่สร้างชื่อเสียงให้แก่สจวร์ตและครองก์ยิมเป็นอย่างยิ่ง
แดนนี่ ลูเซียโน่
เข้าสู่วงการ
ในปี พ.ศ. 2565 เขาได้รับโอกาสให้เป็นพิธีกรร่วมในรายการ วันเดียวเที่ยวได้ ทางช่อง 3 และมีละครอยู่ระหว่างการถ่ายทำคือโปรเจคยักษ์ซีรีส์ ดวงใจเทวพรหม ตอน พรชีวัน คาดการณ์ออนแอร์ปี พ.ศ. 2566 และ โลกหมุนรอบเธอ
อิแมนิวเอล สจวร์ต
ประวัติ
สจวร์ตถูกเสนอชื่อเข้าหอเกียรติยศกีฬามวยระหว่างประเทศ และหอเกียรติยศมวยโลก จากผลงานอันยอดเยี่ยมในฐานะเทรนเนอร์และผู้บรรยายมวยระดับชั้นนำของโลก
แดนนี่ ลูเซียโน่
เข้าสู่วงการ
อีกทั้งยังมีละครรอถ่ายทำอีกสองเรื่องซึ่งอยู่ในระหว่างเตรียมงาน
อิแมนิวเอล สจวร์ต
ประวัติ
อีมานูเอล สจวร์ต ถึงแก่กรรมเมื่อวันที่ 25 ตุลาคม พ.ศ. 2555 ที่โรงพยาบาลในนครชิคาโก ด้วยอาการแทรกซ้อนหลังการผ่าตัดอวัยวะภายในช่องท้อง ด้วยอายุ 68 ปี
กรีฑาชิงแชมป์โลก 2025
กรีฑาชิงแชมป์โลก 2025 (2025 World Athletics Championships) จะเป็นการแข่งขันกรีฑาชิงแชมป์โลกครั้งที่ 20 และมีกำหนดจัดขึ้นระหว่างวันที่ 13 ถึง 21 กันยายน ค.ศ. 2025 ที่โตเกียว ประเทศญี่ปุ่น โดยจะใช้สนามกีฬาแห่งชาติที่สร้างขึ้นใหม่สำหรับโอลิมปิกฤดูร้อน 2020 และพาราลิมปิก
ครั้งนี้เป็นครั้งที่ 3 ที่การแข่งขันชิงแชมป์จะจัดขึ้นในประเทศญี่ปุ่น ต่อจากปี 2007 ใน โอซากะ และ 1991 ในโตเกียวที่สนามกีฬาแห่งชาติเก่า
เกาะหลีเป๊ะ
เกาะหลีเป๊ะ หรือ เกาะลีเป๊ะ เป็นเกาะกลางทะเลอยู่ในเขตตำบลเกาะสาหร่าย อำเภอเมืองสตูล จังหวัดสตูล อยู่ทางตอนใต้ของเกาะอาดัง ห่างจากแผ่นดินของจังหวัดสตูล 85 กิโลเมตร เขตอำนาจการควบคุมของอุทยานแห่งชาติหมู่เกาะตะรุเตาในจังหวัดสตูล เป็นชายหาดบนเกาะที่อุดมไปด้วยท้องทะเลที่สดใสสะอาด สวยงาม เป็นเกาะที่เงียบสงบ และมีน้ำที่ตื้นเขิน จุดเด่นของทางเกาะหลีเป๊ะ คือ ความเป็นธรรมชาติของปะการังรายล้อมรอบเกาะ มีเวิ้งอ่าวที่สวยงาม หาดทรายละเอียดนิ่มนวลขาวเหมือนแป้ง เกาะหลีเป๊ะ มีชายหาดที่สำคัญ ๆ อยู่ 4 หาด ได้แก่
หาดพัทยา ซึ่งอยู่ทางตอนใต้ของเกาะหลีเป๊ะ เป็นเกาะที่นักท่องเที่ยวนิยมเดินทางไปมากที่สุด
หาดซันไรท์ อยู่ทางทิศตะวันออกของเกาะหลีเป๊ะ ใกล้ ๆ กับหมู่บ้านชาวเล
หาดคาร์มา อยู่ทางตอนเหนือ ซึ่งหันหน้าเข้ากับเกาะอาดัง
หาดซันเซ็ท อยู่ทางทิศตะวันตก ซึ่งหันหน้าเข้ารับแสงของพระอาทิตย์ ตามชื่อของหาด
เกาะหลีเป๊ะ เป็นเกาะที่มีความกว้างระหว่างหัวเกาะไปถึงท้ายเกาะประมาณ 3 กิโลเมตร จัดเป็นเกาะขนาดเล็ก ถือเป็นเกาะที่อยู่สุดท้ายทางตอนใต้ของทะเลอันดามันของไทย เนื่องจากพื้นที่ถัดไปคือทะเลสากลที่เชื่อมกับทะเลของประเทศเพื่อนบ้าน คือ มาเลเซีย
แฟตบอยสลิม
นอร์แมน เควนติน คุก (Norman Quentin Cook) เกิดเมื่อวันที่ 31 กรกฎาคม ค.ศ. 1963 หรือเป็นที่รู้จักกันดีในชื่อว่า แฟตบอยสลิม (Fatboy Slim) เป็นดีเจจากอังกฤษสไตล์บิ๊กบีต โดยเขาจะรวมเพลงแนวอื่นอย่าง เบรกบีต, ร็อก, ฮิปฮอป, แทรนซ์, เฮาส์ และ อาร์แอนด์บี เข้าผสมในเพลงของเขา เจ้าของซิงเกิลฮิตอย่าง “Right Here, Right Now”, “Gangster Trippin”, “Bird Of Prey” และ “Weapon Of Choice”  เป็นต้น เขาเคยเป็นสมาชิกวง เดอะเฮาส์มาร์ตีนส์ (The Housemartins) และ ก่อตั้งวง บีตส์อินเตอร์เนชั่นแนล (Beats International) ตั้งแต่ปี 1989 ถึง 1992 โดยมีเพลงฮิตอย่าง "Dub Be Good to Me" ติดอันดับ 1 บนยูเคอัลบั้มส์ชาร์ต และ ฟรีกพาวเวอร์ (Freak Power) วงดนตรีแนวเอซิดแจ๊สที่มี แอชลี่ย์ สเลเทอร์ เป็นนักร้องนำ โดยมีเพลง "Turn On, Tune In, Cop Out" ติดอันดับ 3 บนชาร์ตซิงเกิลแห่งสหราชอาณาจักร
ประวัติ
ในปี 1985 ได้พบเพื่อนเก่า Paul Heaton และได้ชักชวนให้เขาร่วมอยู่ในวง The Housemartins วงนี้มีเพลงฮิตอันดับ 1 อย่าง "Caravan of Love"
ซิงเกิลแรกที่ทำให้เขาแจ้งเกิดคือ ‘Santa Cruz’ ที่ออกขายกับตราแผ่นเสียง Skint Record และนั่นเป็นการเปิดศักราชดนตรี Breakbeat ของวงการดนตรีเต้นรำอังกฤษ แต่ซิงเกิ้ลที่ทำให้ทุกคนรู้จักเขาก็คือ "The Rockafeller Skank" จากอัลบั้ม You've Come a Long Way, Baby ในอัลบั้มนี้ยังมีเพลงอันดับ 1 อังกฤษอย่างเพลง "Praise You" ที่กำกับโดย Spike Jonze (ผู้กำกับชื่อดังจากหนังเรื่อง ‘Adaptation’) มิวสิกวิดีโอเพลงนี้ยังได้รางวัล ‘Best Video Of All Time’ จากการโหวตของผู้ชมเอ็มทีวี
แฟตบอยสลิม มีอัลบั้มออกมาทั้งหมด 4 ชุด ( ‘Better Living Through Chemistry’, ‘You’ve Come A Long Way Baby’, ‘Halfway Between The Gutter And The Stars’ และ‘Palookaville’ ) ขายได้ทั้งหมด 8 ล้านก๊อปปี้ และได้รับรางวัลจากเวที Brit Awards, เอ็มทีวี วิดีโอ มิวสิก อวอร์ดส และ รางวัลแกรมมี่
เขายังเคยร่วมงานกับทุกคนตั้งแต่ Bootsy Collins (ในเพลง ‘Weapon of Choice’) ไปจนถึงวง Blur และแม้แต่ (เสียงของ) Jim Morrison ในเพลง ‘Sunset Bird of Prey’
แหล่งข้อมูลอื่น
1963
แอตลัส
แอตลัส อาจหมายถึง
งูแบล็กแมมบา
งูแบล็กแมมบา (Black mamba, Common black mamba, Black-mouthed mamba) งูพิษร้ายแรงมากชนิดหนึ่ง มีชื่อวิทยาศาสตร์ว่า Dendroaspis polylepis อยู่ในวงศ์งูพิษเขี้ยวหน้า (Elapidae) พบกระจายพันธุ์ในทวีปแอฟริกา ในแถบตอนใต้และตอนกลาง
งูแบล็กแมมบา มีรูปร่างเพรียวยาว มีลำตัวสีน้ำตาลเทา ท้องมีสีเทาขาวจนไปถึงสีเหลืองหรือเขียว เส้นขอบปากมีสีน้ำตาลดำ คอแบน ภายในปากสีดำสนิท  มีต่อมพิษขนาดใหญ่  ตากลมโตขนาดใหญ่ มีความยาวโดยเฉลี่ยประมาณ 2 เมตร แต่มีขนาดยาวเต็มที่เกือบ 4 เมตร
งูแบล็กแมมบาเป็นงูที่มักไม่ขึ้นต้นไม้ แต่จะหากินและอาศัยบนพื้นเป็นหลัก เป็นงูที่เลื้อยคลานได้ไวมาก โดยสามารถเลื้อยได้ไวถึง 20 กิโลเมตร/ชั่วโมง จึงถูกจัดให้เป็นงูที่ไวที่สุดในโลก
โดยคำว่า "แมมบา" นั้น หมายถึง "โลงศพ" เนื่องจากมีส่วนหัวแลดูคล้ายโลงศพของชาวตะวันตก ซึ่งชื่อนี้มีนัยถึงถึง "ความตายที่มาเยือน"
งูแบล็กแมมบา ใช้พิษในการหากินโดยใช้กัดเหยื่อให้ตาย แล้วจึงกลืนเข้าไปทั้งตัว ซึ่งได้แก่ กระต่าย, นก, ค้างคาว และสัตว์ฟันแทะ รวมถึงกบหรือสัตว์ครึ่งบกครึ่งน้ำทั่วไป และยังกินงูด้วยกันเป็นอาหารได้อีกด้วย มีพฤติกรรมออกหากินในเวลากลางวัน
พิษของงูแบล็กแมมบานั้นถือว่าร้ายแรงมาก ถูกจัดให้เป็นงูที่มีพิษอันตรายมากที่สุดติด 1 ใน 10 อันดับของโลก  ก่อนหน้าที่จะมีการพัฒนาเซรุ่มแก้พิษนั้น ผู้ที่โดนกัดจะถึงแก่ความตายทั้งหมด โดยการกัดครั้งหนึ่งจะปล่อยพิษออกมาประมาณ 100-250 มิลลิกรัม มีผลต่อระบบประสาทส่วนกลาง ผู้ที่ถูกกัดจะเสียชีวิตด้วยอาการหัวใจล้มเหลวในเวลาเพียง 20 นาที แต่โดยเฉลี่ยคือ 2-4 ชั่วโมง จากความล่าช้าของการรักษา
งูแบล็กแมมบาสามารถที่จะฉกกัดได้อย่างว่องไว และสามารถขู่ แผ่แม่เบี้ย และชูหัวได้เหมือนกับงูเห่า (Naja spp.) หรืองูจงอาง (Ophiophagus hannah) ซึ่งอยู่ร่วมวงศ์กัน แม้จะไม่ใหญ่เท่า แต่ก็สามารถฉกและชูหัวได้สูงถึง 2 เมตร
เล็กซัส แอลเอส
เล็กซัส แอลเอส (Lexus LS) เป็นรถยนต์นั่งประเภทหรูหราขนาดใหญ่ เป็นรถรุ่นแรก และเป็นรถธง ของเล็กซัส บริษัทรถยนต์ระดับหรูหราในเครือโตโยต้า เริ่มผลิตครั้งแรกใน ค.ศ. 1989
ย้อนกลับไปในค.ศ. 1983 เออิจิ โตโยดะ (Eiji Toyoda) (豊田英二) ประธานบริษัทโตโยต้าในขณะนั้น ได้กล่าวในที่ประชุมว่า ต้องการผลิตรถโตโยต้าที่มีคุณภาพและความหรูหราในระดับเศรษฐี เพื่อนำโตโยต้าเข้าสู่มาตรฐานในระดับสากลมากขึ้น จึงมีการก่อตั้งโครงการพัฒนาขึ้น โดยเป็นโครงการลับของโตโยต้าในขณะนั้น ชื่อว่า F1 Project ใช้เวลาการพัฒนา 5 ปี, ต้นทุน 1 พันล้านดอลลาร์สหรัฐ, 450 ต้นแบบตัวถัง, 900 ต้นแบบเครื่องยนต์, คนงาน 3,900 คน จากหลากหลายสาขาอาชีพ, วิ่งรถทดสอบ 2.7 ล้านกิโลเมตร จนในที่สุด เมื่อการพัฒนาเสร็จสมบูรณ์ โตโยต้าเปิดตัวรถยนต์หรูยี่ห้อใหม่ คือ เล็กซัส ใน ค.ศ. 1989 โดยรถ 2 รุ่นแรกที่เปิดตัวพร้อมกัน คือ แอลเอส และ อีเอส หลังจากนั้น ก็ผลิตรถรุ่นอื่นๆ อีกมาเป็นจำนวนมากจนถึงปัจจุบัน
เล็กซัส แอลเอส เป็นรถพวงมาลัยซ้าย ในญี่ปุ่น เล็กซัส แอลเอส ที่ถูกออกแบบให้มีพวงมาลัยขวาแบบเอเชีย มีการทำตลาดในญี่ปุ่นในชื่อ โตโยต้า เซลซิเออร์ (Toyota Celsior)
นับตั้งแต่เริ่มผลิตจนถึงปัจจุบัน แอลเอสมีพัฒนาการตามช่วงเวลาแบ่งได้ 4 รุ่น (Generation) ดังนี้